TQM ลงนามตั้งอันเดอร์ไรท์
TQM ลงนามตั้งอันเดอร์ไรท์
14 ธ.ค. 2561

ดร.อัญชลิน พรรณนิภา ประธาน (กลาง) ร่วมด้วย ดร. นภัสนันท์ พรรณนิภา ประธานเจ้าหน้าที่บริหาร (ที่ 3 จากขวา) บริษัท ทีคิวเอ็ม คอร์ปอเรชั่น จำกัด (มหาชน) หรือ TQM พร้อมด้วยนายสรวิศ ไกรฤกษ์ (ที่ 3 จากซ้าย) รองกรรมการผู้จัดการ บริษัทหลักทรัพย์ บัวหลวง จำกัด (มหาชน) และ นางสาวพิมพ์ผกา นิจการุณ กรรมการผู้จัดการ บริษัทหลักทรัพย์ ธนชาต จำกัด (มหาชน) ในฐานะที่ปรึกษาทางการเงินร่วม
ร่วมลงนามในสัญญาแต่งตั้ง บล.บัวหลวง และ บริษัทหลักทรัพย์ ธนชาต จำกัด (มหาชน) เป็นผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน ในโอกาสเตรียมเสนอขายหุ้น IPO 75 ล้านหุ้น หรือคิดเป็นร้อยละไม่เกิน 25 ของจำนวนหุ้นสามัญที่ออกและเรียกชำระแล้วทั้งหมดของบริษัทฯ ที่ราคาเสนอขายหุ้นละ 23 บาทต่อหุ้น เตรียมเปิดให้ประชาชนจองซื้อในวันที่ 12 –14 ธันวาคม 2561 และคาดว่าจะนำหุ้น TQM เข้าทำการซื้อขายในตลาดหลักทรัพย์แห่งประเทศไทยวันแรก ในวันที่ 20 ธันวาคมนี้